open-index/open-wikipedia-markdown huggingface dataset:
Liste over årets bokser i Ring Magazine

***[[Ring Magazine]]*** ble etablert i 1922 og siden 1928 har bladet kåret årets bokser, basert på magasinets journalisters kriterier. Følgende boksere har blitt kåret til årets bokser av *Ring Magazine*:

## 1920-tallet
* 1928 – Gene Tunney
* 1929 – Tommy Loughran

## 1930-tallet
* 1930 – Max Schmeling
* 1931 – Tommy Loughran
* 1932 – Jack Sharkey
* 1933 – **Ingen pris utdelt**
* 1934 – Tony Canzoneri & Barney Ross
* 1935 – Barney Ross
* 1936 – Joe Louis
* 1937 – Henry Armstrong
* 1938 – Joe Louis
* 1939 –   Joe Louis

## 1940-tallet
* 1940 – Billy Conn
* 1941 –   Joe Louis
* 1942 – Sugar Ray Robinson
* 1943 – Fred Apostoli
* 1944 – Beau Jack
* 1945 – Willie Pep
* 1946 – Tony Zale
* 1947 – Gus Lesnevich
* 1948 – Ike Williams
* 1949 – Ezzard Charles

## 1950-tallet
* 1950 –   Ezzard Charles
* 1951 –   Sugar Ray Robinson
* 1952 – Rocky Marciano
* 1953 – Bobo Olson
* 1954 –   Rocky Marciano
* 1955 –   Rocky Marciano
* 1956 – Floyd Patterson
* 1957 – Carmen Basilio
* 1958 – Ingemar Johansson
* 1959 –   Ingemar Johansson

## 1960-tallet
* 1960 – Floyd Patterson
* 1961 – Joe Brown
* 1962 – Dick Tiger
* 1963 – Cassius Clay
* 1964 – Emile Griffith
* 1965 –   Dick Tiger
* 1966 – **Ingen pris utdelt**
* 1967 – Joe Frazier
* 1968 – Nino Benvenuti
* 1969 – Jose Napoles

## 1970-tallet
* 1970 – Joe Frazier
* 1971 – Joe Frazier
* 1972 – Muhammad Ali & Carlos Monzon
* 1973 – George Foreman
* 1974 – Muhammad Ali
* 1975 – Muhammad Ali
* 1976 – George Foreman
* 1977 – Carlos Zarate
* 1978 – Muhammad Ali
* 1979 – Sugar Ray Leonard

## 1980-tallet
* 1980 – Thomas Hearns
* 1981 – Sugar Ray Leonard & Salvador Sanchez
* 1982 – Larry Holmes
* 1983 – Marvin Hagler
* 1984 – Thomas Hearns
* 1985 – Marvin Hagler & Donald Curry
* 1986 – Mike Tyson
* 1987 – Evander Holyfield
* 1988 – Mike Tyson
* 1989 – Pernell Whitaker

## 1990-tallet
* 1990 – Julio César Chávez
* 1991 – James Toney
* 1992 – Riddick Bowe
* 1993 – Michael Carbajal
* 1994 – Roy Jones Jr.
* 1995 – Oscar De La Hoya
* 1996 –   Evander Holyfield
* 1997 –   Evander Holyfield
* 1998 – Floyd Mayweather
* 1999 – Paulie Ayala

## 2000-tallet
* 2000 –  Félix Trinidad
* 2001 –  Bernard Hopkins
* 2002 –  Vernon Forrest
* 2003 –  James Toney 
* 2004 –  Glen Johnson
* 2005 –  Ricky Hatton
* 2006 –  Manny Pacquiao
* 2007 –  Floyd Mayweather
* 2008 –  Manny Pacquiao 
* 2009 –  Manny Pacquiao
Nevermind

***Nevermind*** er det andre albumet fra rockebandet Nirvana, utgitt 24. september 1991. Med dette albumet slo Nirvana for alvor gjennom, og oppnådde blant annet førsteplass på listene både i USA og England. På albumet ligger blant annet «Smells Like Teen Spirit», Nirvanas mest kjente sang. 

Albumet er hyllet som en av nittitallets viktigste plateutgivelser og regnes blant annet som en *klassiker* av musikkavisen *[[Panorama (nettavis)|Panorama]]*. I 2003 kom *Nevermind* på 17.-plass på musikkmagasinet *[[Rolling Stone]]*s liste over «Tidenes 500 beste album».

*Nevermind* ga grungebandet Nirvana legendestatus over natten. Albumet forandret musikkstilen, 1980-tallets hårmetall forsvant, og grungebølgen skyllet over verden. I sporene etter Nirvana har band som Pearl Jam, Alice in Chains og Soundgarden fulgt, med nogenlunde samme stil. Alternativ rock ble svært populært, særlig på radio og TV. 

Albumet har solgt over 13,4 millioner eksemplarer bare i USA alene, på verdensbasis mer enn 24 millioner. 

Forsiden av albumet består av et babybilde av Spencer Elden som svømmer naken i et basseng. Like utenfor rekkevidden hans henger en amerikansk dollarseddel på en fiskekrok. I et intervju med *The Guardian* i 2015 uttalte Elden «» I august 2021 saksøkte Elden Kurt Cobains bo, Dave Grohl og Krist Novoselic, og hevdet at bruken av hans bilde på albumomslaget ble foretatt uten hans eller hans foresattes samtykke, at det brøt føderale barnepornografi-vedtekter, og at det har gitt ham «skader på livstid». I januar 2022 ble søksmålet avvist.

## Sporliste
# «Smells Like Teen Spirit» (Cobain/Nirvana) – 5:02
# «In Bloom» (Cobain/Nirvana) – 4:15
# «Come As You Are» (Cobain/Nirvana) – 3:39
# «Breed» (Cobain/Nirvana) – 3:04
# «Lithium» (Cobain) – 4:17
# «Polly» (Cobain/Nirvana) – 2:56
# «Territorial Pissings» (Cobain/Nirvana) – 2:23
# «Drain You» (Cobain/Nirvana) – 3:44
# «Lounge Act» (Cobain/Nirvana) – 2:37
# «Stay Away» (Cobain/Nirvan) – 3:33
# «On a Plain» (Cobain/Nirvana) – 3:17
# «Something in the Way» (Cobain/Nirvana) – 3:51
# *Skjult spor:* «Endless, Nameless» (Cobain/Nirvana)

## Referanser


## Eksterne lenker
*
Kočevski Rog

**Ko&#269;evski Rog** (tysk *Hornwald*), eller bare **Rog**, er et karstisk platå som er del av Ko&#269;evje-høylandene ved &#268;rmošnjicefjellet. Det tilhører Dolenjska-regionen i Slovenia og De dinariske Alper. Den sentrale delen er høyest, med 1099 moh. ved Veliki Rog. Platået er skogdekket.

Grever av Ortenburg begynte å kolonisere området med tyske bønder kalt *Ko&#269;evarji* omkring år 1350. I løpet av annen verdenskrig forsvant de, og området har siden vært hovedsakelig ubebodd.
TKO

**TKO** er en forkortelse for blant annet:  
 
* Teknisk knockout, uttrykk som brukes i flere kampsporter
* Telemark Kammerorkester, prosjektbasert strykeensemble
Juan Martínez de Murillo

** Juan Martínez de Murillo ** (død høsten 1420) var en av Den katolske kirkes kardinaler. 

Han ble kreert til kardinal *([[pseudokardinal]])* 22. september 1408 av motpaven Benedikt XIII.

Han brøt med Benedikt XIII i 1415 og ble avsatt av ham. Han tilsluttet seg pave Martin V som tok ham imot 1. august 1418 og gjeninnsatte ham som kardinal den 17. mars 1419.
Prefiks

**Prefiks** er en (ofte) uselvstendig del av et ord som settes foran ordet. Prefikser kan ha en grammatisk funksjon eller benyttes til å danne nye ord. Prefikser består av minst én bokstav, men kan også ha flere bokstaver.

*Eksempel* 

* selvstendig – **u**selvstendig
* å leve – å **over**leve 
* meter – **centi**meter

Norsk og andre nordgermanske språk tapte i synkopetiden alle gamle, uselvstendige prefikser unntatt *u-*, som benyttes til å gi ord motsatt betydning. I middelalderen ble de lavtyske prefiksene *an-* og *be-* lånt. De er vanlige i bokmål og dialekter, men en prøver å unngå å bruke dem i nynorsk.

Det finnes ikke prefikser med grammatisk funksjon i norsk. Tysk har *ge-* som brukes til å danne perfektum partisipp, og i bantuspråkene markeres nominalklassene med prefikser. 

I et programmeringsspråk kan en operator være prefiks. Dette brukes i polsk notasjon eller
i inkrementerende operasjoner. 

*Eksempel*

```cpp
int x = 3;
int y = ++x;
```

Etter kjøring av programmet over vil variabelen x og y ha verdien 4.

## Se også
*Affiks 
*Infiks 
*Suffiks
*Postfiks

## Referanser
Friedrich Gundolf

**Friedrich Gundolf** (født 20. juni 1880 i Darmstadt i storhertugdømmet Hessen i Det tyske rike, død 12. juli 1931 i Heidelberg) var en tysk-jødisk dikter og litteraturviter. Hans fulle navn var *Friedrich Leopold Gundelfinger*.

Gundolf tilhørte (sammen med bl.a. Rainer Maria Rilke) kretsen rundt Stefan George. Fra 1916 virket han som germanistikkprofessor ved universitetet i Heidelberg. Gundolf var en av de mest berømte intellektuelle under Weimarrepublikken, og en stor Goethebeundrer.

I 1927 fikk han kreft og døde få år senere.

Hans mest kjente verk er *Die deutsche Literärgeschicht, Reimweis kurz fasslich hergericht* (Manutius Verlag, Heidelberg 2002, ISBN 3-934877-15-X).

*Friedrich-Gundolf-prisen* for formidling av tysk kultur i utlandet er oppkalt etter ham.

## Verker
* Shakespeare und der deutsche Geist (1911)
* Goethe (1916)
* Hölderlins Archipelagus (1916)
* George (1920)
* Heinrich von Kleist (1922)
* Martin Opitz (1923)
* Caesar (1924)
* Hutten, Klopstock, Arndt (1924)
* Andreas Gryphius (1927)
* Shakespeare (1928)
* Paracelsus (1928)
* Lessing (1929)
* Gedichte (1930)
* Romantiker (1930/31)
* Rede zu Goethes 100. Geburtstag (1931/32)
* Shakespeare in deutscher Sprache (oversettelser)
* Briefe

## Referanser


## Eksterne lenker
* http://www.fh-augsburg.de/~harsch/germanica/Chronologie/20Jh/Gundolf/gun_intr.html
Tallord

**Tallord** (numeralis) var en ordklasse som ble delt i grunntall og ordenstall. Etter ordklassereformen har ordenstall gått under adjektiv og grunntallene blitt determinativer

**Grunntall* er ord som *én*, *to*, *tre*, …
**Ordenstall* er ord som *første*, *andre*, *tredje*, …

## Skriveregler

Små tall skrives vanligvis med bokstaver, spesielt dersom det ikke er naturlig å spesifisere brøkdeler.  Det er ingen klar grense for hvor grenser går mellom små og store tall, men tall til og med tolv regnes vanligvis som små, mens tall fra og med 13 ofte regnes som store.  

* *Jeg har vært i Kina fire ganger.*
* *Fjerde gangen dro jeg til Peking.*

Dersom en oppgir brøkdeler eller det kan være mulig å oppgi brøkdeler, kan en bruke siffer også for små tall

* *Toget går om 3 minutt.*
* *Høyden er 3,5 meter.*

Omtrentlige tall skrives helst med bokstaver.

* *Han er om lag seksti år.*

Ved bruk av forkortinger for måleenheter skrivest tallordet med siffer.  Når måleenheten ikke er forkortet kan en velge mellom bokstaver eller siffer.

* *Loddet veier 3 kg.*
* *Han hoppet lett 5 meter.*
* *Elva var tre meter bred.*

Tallord under 100 skrives som ett ord, mens tallord over 100 deles.

* *Han er tjuefire år.*
* *Tre tusen fire hundre og femtito.*

Firesifrede tall kan skrives i tekst uten mellomrom, mens større tall skal ordnes i grupper på tre siffer, regnet fra høyre. En bruker tynt mellomrom (U+2009) som tusenskille, eller kan bruke smalt, fast mellomrom (U+202f) for å hindre at tallene brytes ved linjeslutt. I LibreOffice og Microsoft Office kan man få fram disse tegnene ved å taste det firesifrede, heksadesimale unicodekodepunktet etterfulgt av å trykke .

* *Rett svar er 5356.*
* *Huset kostet kroner 4 556 000.*

Desimaler skilles ut med hjelp av komma eller punktum som desimalskille.
* *Pi er cirka lik 3,14.*
* *Pi er cirka lik 3.14.*

## Litteratur

*
Devanāgarī

**Devanāgarī** (देवनागरी , uttalt [d̪eːʋˈnaːɡri]) er et indisk skriftsystem som brukes i flere indiske språk. Devanagari betyr *deva* (sanskrit: Gud) og *nāgarī* (sanskrit: by). Skriften utviklet seg fra brahmi-skrift og leses fra venstre mot høyre.

Språk som bruker devanagari:

* Sanskrit
* Hindi
* Nepali
* Marathi
* Kasjmiri
* Sindhi

## Symboler



Når ingen vokal skrives, antar man &lt;a&gt;. For spesifikt å betegne at det ikke er noen vokal, brukes en *halant* (også kalt *virama*).

Blant disse brukes ळ ikke i hindi. Hele settet brukes i vedisk sanskrit og i marathi.

Tallene skrives i devanagari som følger:
Pedro Fonseca

**Pedro Fonseca** (død 22. august 1422) var en av Den katolske kirkes kardinaler.

Han ble kreert til kardinal *([[pseudokardinal]])* 14. desember 1412 av motpaven Benedikt XIII.

Han brøt med Benedikt XIII og tilsluttet seg pave Martin V som tok ham imot 1. august 1418.

## Eksterne lenker
* Biografi på The Cardinals of the Holy Roman Church
Electronic Entertainment Expo

**Electronic Entertainment Expo** (vanligvis kjent som **E3**) var en årlig varemesse for videospillindustrien og avholdes i Los Angeles Convention Center i Los Angeles av den amerikanske bransjeorganisasjonen Entertainment Software Association (ESA). Siden oppstarten i 1995 var E3 ansett å være den største og viktigste varemessen for videospillbransjen. Mange maskinvareprodusenter, videospillutviklere og videospillutgivere bruker E3 for å annonsere eller stille ut nyheter innen videospill, spillkonsoller og annen maskinvare.

Opprinnelig var E3 et rent bransjearrangement, men i 2017 ble messen åpnet for publikum.

I juli 2006 kunngjorde ESA at E3 i 2007 ville bli mindre enn før. Flere store utstillere hadde trukket seg på grunn av de høye kostnadene ved å delta. For ikke å risikere å miste for mange utstillere, valgte ESA å redusere størrelsen på arrangementet og gjøre det kun for spesielt inviterte. E3 i 2007 og 2008 ble avholdt i et konferansesenter ved Santa Monica lufthavn. E3 i 2009 ble igjen avholdt i Los Angeles Convention Center og åpnet for publikum.

E3 i 2020 ble avlyst på grunn av koronapandemien. E3 i 2021 ble avholdt digitalt over Internett. E3 i 2022, inkludert Internett-delen, ble igjen avlyst på grunn av pandemien. E3 i 2023 ble avlyst på grunn av manglende interesse, og i desember samme år ble det kjent at arrangementet legges ned for godt.

## Se også
* COMDEX
* Dreamhack
* Game Developers Conference
* Gamescom
* Games Convention
* The Gathering
* PAX, tidligere kalt Penny Arcade Expo
* Tokyo Game Show

## Referanser


## Eksterne lenker
*
Julián Lobera y Valtierra

**Julián Lobera y Valtierra** (død 21. august 1435) var en av Den katolske kirkes kardinaler.

Han ble kreert til kardinal (pseudokardinal) 22. mai 1423 av motpaven Benedikt XIII.

Denne kardinalsutnevnelsen var Benedikt XIIIs siste, og fant sted én dag før han selv døde. Fire kardinaler ble utnevnt. Alle andre pseudokardinalene hadde forlatt hans obediens, og motpave Benedikt ønsket at noen skulle videreføre hans linje. Etter hans død ble Gil Sánchez Muñoz Dousel, kannik i Barcelona, valgt til motpave, og nok navnet Klemens VIII. Han absiderte den 26. juli 1429 og døde 28. desember 1445.

Kardinal Lobera y Valtierra ble fengslet av motpaven Klemens VIII. Han underkastet seg pave Martin Vs legat kardinal Pierre de Foix den 16. august 1429 og fratrådte som kardinal.

## Eksterne lenker
* Biografi på The Cardinals of the Holy Roman Church
Sekken kirke

**Sekken kirke** (tidligere *Sekken kapell*) er en langkirke i tre helt øst på øya Sekken i Molde kommune, Møre og Romsdal. Den er soknekirke for Sekken sokn, Molde domprosti i Møre bispedømme.

Kirken ble bygget 1908, og er i sveitserstil. Den har 130 sitteplasser. Arkitektene var Ole Havnæs fra Ålesund og Knut Flåthe.

Det var herredstyret i gamle Veøy herred som enstemmig vedtok den 4. januar 1902 at *«Herredstyret anbefaler på det beste Sækkens Invaaneres Andragende om Opførelse af Kapell på Sækken med tillagt Gravplads.»* Etter en kongelig resolusjon ble det gitt klarsignal til bygging av kapellet på garden Sekkenes. Sekken kapell ble vigslet 28. oktober 1908. Dette var ett år etter at Veøy herred fikk de tre kirkene: Veøy kirke, Holm kirke og Rødven kapell.

Kirkeklokka stammer fra Gamle Veøy kirke, på Veøya, på den andre sida av Sekkensundet. Den ble solgt på auksjon etter at kirka på Veøya ble lagt ned som soknekirke. Innbyggerne på Sekken sikret seg klokka på auksjonen. I 1988 fikk kapellet nytt orgel bygget av Hallstein Runshaug, som hadde arbeidet ved Vestre orgelfabrikk.

I forkant av 100-årsminnet ble kirken pusset opp, blant annet med utvendig maling. Arbeidet ble gjort på dugnad. Jubileet ble markert med en jubileumsfest 26. oktober 2009. Blant flere deltok biskop Ingeborg Midttømme sammen med sokneprestene Magne Furuset og Tormod Remøy. Etter festgudstjenesten fortsatte jubileumsfesten på Sekken skole, hvor Sekken skolekorps deltok.

## Bilder

Bilde:Sekken kirke interioer.jpg|Fra markeringen av 100-årsjubileet i 2009. Biskop Ingeborg Midttømme på prekestolen.
Bilde:Sekken kirke soeroest.jpg|Fra sørøst.
Bilde:Sekken kirke nordvest.jpg|Fra nordvest.


## Referanser


## Litteratur
* 

## Eksterne lenker
* 
*
Giacomo Isolani

**Giacomo Isolani** (født 1360, død 9. februar 1431) var en av den katolske kirkes kardinaler.
Han ble kreert til kardinal den 18. november 1413 av pave Innocens VII.

## Referanser


## Eksterne lenker
* Biografi på The Cardinals of the Holy Roman Church
Rolf Birger Pedersen

:*For professoren i geovitenskap, se [[Rolf Birger Svarstad Pedersen]].*
**Rolf Birger «Pesen» Pedersen** (1939–2001) var en norsk fotballspiller og trener. Han vokste opp i gangavstand fra Brann Stadion, og ble senere en storspiller for nettopp SK Brann etter debuten i 1957. I Brann ble han toppscorer i Eliteserien i mesterskapssesongen 1961-62. Han spilte også 15 landskamper for , og kom på scoringslisten fem ganger.

Pedersen var en kreativ og målfarlig midtbanespiller, og regnes av mange for å ha vært Branns beste spiller i mesterskapsårene 1962 og 1963-sammen med Roald «Kniksen» Jensen. Senere nådde han ikke de samme høydene. Det blir hevdet at han mistet motivasjonen etter å ha vunnet så mye i ung alder. Men sluttsummen av hans fotballkarriere er 226 obligatoriske kamper med 132 mål, noe som forblir scoringsrekord i Branns historie. 

«Pesen» skal ha vært en svært temperamentsfull spiller.

Etter at han avsluttet spillerkarrieren i Brann i 1972, fortsatte «Pesen» som fotballtrener for flere Bergens-klubber. Deretter innehadde han en rekke tillitsverv i , med tiden som styreformann som et høydepunkt. I 1992 ble han ansatt som administrerende direktør i Brann Stadion AS, en stilling han hadde frem til 1999. Deretter var han anleggsansvarlig samme sted. I 2000 ble han utnevnt til æresmedlem i Brann. «Pesen» døde av kreft i 2001, 61 år gammel.

## Referanser


## Eksterne lenker
*
Gilberto Simoni

**Gilberto Simoni** (født 1971) er en italiensk tidligere profesjonell syklist. Han har vunnet etapperittet Giro d'Italia to ganger (i 2001 og 2003).

Han la opp etter Giro d'Italia 2010.

## Meritter

;1997
:Etappeseier Giro del Trentino
;1999
:Etappeseier Sveits rundt
;2000
:Etappeseier Giro d'Italia
:Etappeseier Vuelta a España
:Giro dell'Emilia
;2001
:Etappeseier Romandie rundt
:Sammenlagt og etappeseier Giro d'Italia
:Etappeseier Vuelta a España
:Japan Cup
;2002
:Etappeseier Giro d'Italia
;2003
:Sammenlagt og etappeseier Giro del Trentino
:Giro dell'Appennino
:Sammenlagt, poengkonkurransen og tre etappeseire Giro d'Italia
:Etappeseier Tour de France
;2004
:Etappeseier Giro d'Italia
:Giro del Veneto 
;2005
:Etappeseier Paris–Nice
:Giro dell'Appennino
:Giro dell'Emilia 
;2006
:Italiensk mester i rundbane maraton
;2007
:Etappeseier Giro d'Italia

## Referanser


## Eksterne lenker
* 
* 
* Hjemmeside
Simoni (andre betydninger)

**Simoni** kan vise til:
* Simoni, kjøp og salg av kirkelige embeter

*Simoni* er også et vanlig italiensk etternavn og kan bl.a. vise til:
* Alexandre Simoni (født 1979), brasiliansk tennisspiller
* Aleardo Simoni (1902–1989), italiensk syklist
* Beniamino Simoni (1712–1787), italiensk skulptør
* Dario Simoni (1901–1984), amerikansk filmdekoratør
* Edward Simoni (født 1959), polsk musiker
* Gastone Simoni (født 1937), italiensk biskop
* Giampiero Simoni (født 1969), italiensk racerfører
* Gilberto Simoni (født 1971), italiensk syklist
* Leandro Simoni (født 1974), brasiliansk fotballspiller
* Luigi Simoni (1939–2020), italiensk fotballtrener
* Luigi Simoni (født 1965), italiensk fotballtrener
* Renato Simoni (1875–1952), italiensk journalist
* Sabrina Simoni (født 1969), italiensk korleder
* Simone Simoni (1880–1944), italiensk general
* Xavier Simoni (født 1984), fransk ishockeyspiller
Ernest Rutherford

**Ernest Rutherford** (1871–1937) var en newzealandsk fysiker. Han er kjent for å ha lansert en ny atommodell med en sentral kjerne og med elektroner som går i bane rundt denne. Modellen baserte seg på gullfolieeksperimentet utført av hans nære medarbeidere Ernest Marsden og Hans Geiger i 1911. I 1919 oppdaget han at en atomkjerne inneholder positivt ladde protoner. Han utarbeidet Rutherfords atommodell. Han ble tildelt Nobelprisen i kjemi i 1908.

Han kom til Storbritannia i 1895 for videregående studier ved Cavendish Laboratory, University of Cambridge. Etter studiene dro han i 1898 til McGill University i Montréal, Canada (som Chair of physics). Det var her han gjorde arbeidene som førte frem til nobelprisen. I 1907 dro han tilbake til Storbritannia og en tilsvarende stilling ved University of Manchester. I 1917 var han tilbake på Cavendish Laboratory som direktør. I hans funksjonstid her ble det tildelt flere nobelpriser til ansatte: James Chadwick for å ha oppdaget nøytronet, John Cockcroft og Ernest Walton for kjernefysisk fisjon med partikkelaksellerator og *Appleton* for påvisning av ionosfæren.

Ernest kom fra New Zealand og gjorde i 1911 et eksperiment der han kom fram til at Thomsons atommodell ikke kunne stemme. Eksperimentet gikk ut på å skyte noen positivt ladde partikler mot en tynn gullfolie. De hadde stor fart. Rutherford regnet med at alle partiklene ville gå rett igjennom gullatomene, omtrent som kuler som vi skyter gjennom papir. Han ble veldig overrasket da noen av de små partiklene ble kraftig avbøyd og noen spratt tilbake. Han måtte lage en ny modell av atomet. Han skjønte at det ikke kan være slik at massen til atomet er jevnt fordelt i hele atomet. Han tenkte seg at mesteparten av atomet er tomrom, men det inneholder en bitteliten tett kjerne med positiv ladning. Elektronet, som har negativ ladning, flytter seg rundt denne positive kjernen. Seinere fant han ut at også atomkjernen består av partikler. Partiklene som Rutherford oppdaget, har positiv ladning og kalles protoner. Vi kan ikke se atomene direkte, og vi er derfor avhengig av andre metoder for å lage en modell av atomene. Fordi Rutherford fant en metode for å kunne lage et slags bilde av hvordan det ser ut inni atomet, er eksperimentet hans blitt berømt. Han oppdaget nøytronet. I tillegg til å motta nobelprisen i kjemi, ble han også gjort til ridder i 1914.

## Priser (utvalg)
* 1930 – Faradaymedaljen
* 1922 – Copleymedaljen

## Referanser


## Eksterne lenker
* 
*
Lightburn

**Lightburn** var en australsk produsent av hvitevarer som prøvde seg som bilprodusent midt på 1960-tallet med sin Lightburn Zeta sedan.  Bilene ble bygget i en fabrikk for vaskemaskiner ved Camden Park i Adelaide av et selskap som var eid av Harold Lightburn.

Bare 363 kjøretøyer ble solgt fra 1963 til 1966.

Bilen hadde en Villiers 324 cc tosylindret motor og forhjulsdrift.

## Eksterne lenker
* Artikkel i Rallysport Magazine (engelsk)
Colin Hanks

**Colin Hanks** (født **Colin Lewes Dillingham** 24. november 1977 i Sacramento i California) er en amerikansk skuespiller. Han kommer fra Sacramento i California, og er sønn av Tom Hanks og Samantha Lewes.

8. mai 2010 giftet Colin Hanks seg med Samantha Bryant. De fikk sitt første barn, Olivia Jane Hanks, 1. februar 2011.

## Filmografi
* That Thing You Do!   (1996)   (i rollen som "Male page")
* Roswell   (1999–2001)   (i rollen som "Alexander Charles "Alex" Whitman")
* Whatever It Takes   (2000)   (i rollen som "Cosmo")
* Get Over It   (2001)   (i rollen som "Felix Woods")
* Band of Brothers   (2001)   (i rollen som "Lieutenant Henry Jones") 
* Orange County   (2002)   (i rollen som "Shaun Brudmer")
* 11:14   (2003)   (i rollen som "Mark")
* The O.C.   (2004)   (i rollen som "Grady")
* Standing Still   (2004) (i rollen som "Quentin")
* King Kong   (2005)   (i rollen som "Preston")
* Rx  (i rollen som "Jonny")
* Numb3rs   (2005, 2008)   (i rollen som "Marshall Penfield"
* Alone with Her   (2006)   (i rollen som "Doug")
* Tenacious D in The Pick of Destiny   (2006)   (i rollen som "Drunken fraternity brother)
* Careless   (2007)   (i rollen som "Wiley Roth")
* Untraceable   (2008)   (i rollen som "Griffin Dowd")
* My Mom's New Boyfriend   (2008)   (i rollen som "Henry Durand")
* The Great Buck Howard   (2008)   (i rollen som "Troy Gable")
* The House Bunny   (2008)   (i rollen som "Oliver")
* Mad Men   (2008)   (i rollen som "Father John Gill")
* W.   (2008)   (i rollen som "Speechwriter")
* Barry Munday   (2009)   (i rollen som "Heavy Metal Greg")
* The Good Guys   (2010)   (i rollen som "Jack Bailey")
* High School   (2010)   (i rollen som "Brandon Ellis")
* Lucky   (2011)   (i rollen som "Ben Keller")
* Dexter   (2011)   (i rollen som "Travis Marshall")
* Robot Chicken   (2011)   (i rollen som "Sam Witwicky" og "Vanity Smurf")

## Referanser

## Eksterne lenker
* 
*
Jason Behr

**Jason Nathaniel Behr** (født 30. desember 1973) er en amerikansk skuespiller fra Minneapolis i Minnesota. Han er kjent fra TV-serien *[[Roswell (TV-serie)|Roswell]]* og fra filmene *[[Forbannelsen (2004)|Forbannelsen]]* og *[[Shooting Livien (film)|Shooting Livien]]*.

## Filmografi (utvalg)
* 2004 – *[[Forbannelsen (2004)|Forbannelsen]]* (*The Grudge*)
* 2001 – *[[The Shipping News]]*
* 1998 – *[[Pleasantville]]*

## Referanser


## Eksterne lenker
*
Shiri Appleby

**Shiri Freda Appleby** (født 7. desember 1978 i Los Angeles i California) er en amerikansk skuespiller. Hennes TV-debut kom med såpeoperaen *[[Santa Barbara]]* fra 1984.

Appleby er mest kjent fra TV-serien *[[Roswell (TV-serie)|Roswell]],* hvor hun spiller rollen som «Liz Parker» og TV-serien *[[Life Unexpected]]* hvor hun spiller rollen som «Catherine  (Cate) Cassidy».

## Filmografi
### Film

### Fjernsyn

## Referanser


## Eksterne lenker
* 
* 
*
Brendan Fehr

**Brendan Jacob Joel Fehr** (født 29. oktober 1977) er en kanadisk skuespiller. Han er kjent som romvesenkarakteren Michael Guerin i WB-tv-serien ''Roswell'', og Dan Cooper i *CSI: Miami*.

Fehr ble født i New Westminster i Britisk Columbia, men flyttet til i Winnipeg i Manitoba i 1990.

## Referanser


## Eksterne lenker
* 
*
Majandra Delfino

**Majandra Delfino** (født **Maria Alejandra Delfino** 20. februar 1981 i Caracas i Venezuela) er en amerikansk skuespiller og artist. Hun kommer opprinnelig fra Caracas i Venezuela, men familien emigrerte til USA midt på 1980-tallet. Hun bor i Florida i USA.

Majandra Delfino er kjent fra TV-serien ''Roswell'' og filmen *[[Traffic]]*.

Majandra Delfinos egentlige navn er Maria Alejandra, men ble alltid kalt Majandra, fordi hennes søster, Marieh Delfino, ikke klarte å uttale Maria Alejandra.

## Filmografi
* *I Remember (2005)* – Trish
* *Fluorescent (2006)* – Kelly
* *Don't Come Knocking (2005)* – Kubansk tenåringstvilling
* *Celeste in the City (TV 2004)* – Celeste
* *State's Evidence (2004)* – Trudi
* *Reeseville (2003)* – Iris Buchanon
* *R.S.V.P. (2002)* – Callie
* *The Learning Curve (2001)* – Ashley
* *Traffic (2000)* – Vanessa
* *Shriek If You Know What I Did Last Friday The Thirteenth (2000)* – Martina Martinez
* *Roswell (TV 1999-2002)* – Marie DeLuca
* *Katie Joplin (TV 1999)* – Sarah Shotz
* *The Secret Life of Girls (1999)* – Natalie Sanford
* *The Tony Danza Show (TV 1997)* – Tine DiMeo
* *Zeus and Roxanne (1997)* – Judith Dunhill

## Referanser


## Eksterne lenker
* 
* 
*
Infinitiv

**Infinitiv** er en substantivisk verbform. I norsk markeres infinitiver med infinitivsmerket ''å''. Infinitiver bøyes ikke i tall, tempus eller person, og er derfor en infinitt verbfrom.

## I norsk
I norsk markeres infinitiver med infinitivsmerket ''å'', for eksempel *å spise* eller *å løpe*. Infinitiver kan også forekomme uten infinitivsmerket hvis infinitiven styres av et hjelpeverb.

### Infinitivsfeil
Infinitivsfeil er også kjent som *og*/*å*-feil. På norsk uttales infinitivsmerket *å* og konjuksjonen *og* ofte likt, hvilket fører til forveksling mellom ordene, spesielt hvis et av ordene forekommer forran en infinitiv. I slike tilfeller skal *og* kun brukes ved sideordnede infinitiver, for eksempel *dra ut og fiske*, mens *å* brukes når infinitiven er underordnet hovedverbet, for eksempel *prøve å slutte*. Forskjellen blir tydelig i oversettelse til engelsk, hvor infinitivsmerket *å* blir til engelsk *to*, mens konjuksjonen *og* blir til *and*. På norsk kan man også legge merke til forskjellen ved at man kan si *både og* (*både løpe og fiske*), men ikke *både å* (ikke **både prøve å slutte*). Det tilsvarende er også vanlig på svensk, hvor *att* og *och* også kan uttales likt, og dansk, med *at* og *og*. Slik sammenblanding er kjent helt fra 1500-tallet.

## Se også
* Kløyvd infinitiv
* Splittinfinitiv

## Referanser
John Boyd Dunlop

**John Boyd Dunlop** (1840–1921) var en dyrlege som oppfant det luftfylte hjulet.

## Liv og virke
### Bakgrunn
John Boyd Dunlop ble født den 5. februar 1840 i Dreghorn i Skottland som sønn i en bondefamilie. Allerede som ung mann hadde han funnet ut at det var enklere å bearbeide jordbruksmarkene med en stor valse fremfor en liten, ettersom den større var lettere å trekke over ujevnt terreng. 

Ettersom han hadde helseproblemer, bestemte foreldrene at han skulle studere. Han ble utdannet veterinær på Dick Vet ved University of Edinburgh. I 1867 flyttet han til Downpatrick, sør for Belfast på Irland, og utøvde sin dyrlegeprofesjon der i tyve år.

### Oppfinnelse
Det sies at Dunlop ergret seg over at metallhjulene på sønnens trehjulssykkel bråket. Derfor limte han sammen tynne gummiplater slik at de dannet en slange; det var luftringer, bestående av en tynnere, indre gummislange, fylt med luft, og en ytre tykkere, klistret ved felgen. Da de var viklet om hjulene pumpet han dem opp med en fotballpumpe.  

Denne ringkonstruksjon var ved sin elastisitet så overlegen de til da benyttede massive gummiringene, at den, etter flere forbedringer, snart medførte en rask utvikling for såvel velocipeder som senere automobiler. Dunlop tok 7. desember 1888 patent på sin «pneumatiske ring», og i 1890 ble det opprettet et selskap for produksjonen. Dette ble omdannet i 1896 til *The Dunlop pneumatic Tyre co.* og i 1899 til *Dunlop rubber company*.

To år etter at han fikk patentet, fikk han offisielt vite at det var ugyldig, idet den skotske oppfinner Robert William Thomson (1822–1873) hadde patentert ideen i Frankrike i 1846 og i USA i 1847.

## Referanser


## Eksterne lenker
*
Lindeslekten

**Lindeslekten** (*Tilia*) er en planteslekt med ca. 30 arter av løvtrær som hører hjemme i Asia, Europa og det østlige Nord-Amerika. De ble tidligere regnet til lindefamilien, men denne plantefamilien er nå innlemmet i kattostfamilien. Lindetrær er løvfellende og lever i den nordlige tempererte klimasonen. Antallet arter i slekten er umulig å angi eksakt på grunn av omfattende hybridisering artene i mellom.

Lindetrærne har eggerunde knopper og enkle, skruestilte blad som er skeivt hjerteformede. Ørebladene felles av tidlig. Blomstene er alltid eggehvite og har fem kronblader og fem begerblader. De lukter godt og har mye nektar, har mange støvbærere, men bare én griffel. Frukten er alltid fint håret og har normalt 1–3 frø. Slekten er lett å kjenne på fruktene og fruktskaftet, som er en todelt skaft med hver sin frukt på og et langt vingeblad sammenvokst med skaftet der hvor fruktskaftet splittes.

Honning fra lindetreblomster er kjent for å være spesielt velsmakende. Pollineringen utføres hovedsakelig av insekter, mens frøene spres med vinden.

I Norge vokser kun én art, nemlig vanlig lind (*Tilia cordata*). Den vokser i varme strøk av landet nord til Nordmøre, med én lokalitet i Brønnøy i Nordland, verdens nordligste. Vanlig lind hadde tidligere mange anvendelser. Basten ble blant annet til å lage tauverk, og blomstene ble brukt til lindete. Veden egner seg til treskjæring fordi den er lett å skjære og ikke sprekker opp. Den er blitt brukt til musikkinstrumenter, tresko og gjøkur. 

## Arter og hybrider
Blant artene i denne slekten finner vi:
* svartlind (*Tilia americana*)
* *[[Tilia amurensis]]*
* *[[Tilia begoniifolia]]*
* amerikasølvlind (*Tilia caroliniana*)
* *[[Tilia chinensis]]* 
* *[[Tilia chingiana]]* 
* lind *(Tilia cordata) *
* kaukasuslind (*Tilia dasystyla*) 
* *[[Tilia henryana]]*
* *[[Tilia hupehensis]]*
* *[[Tilia insularis]]* 
* *[[Tilia intonsa]]* 
* japanlind (*Tilia japonica*)
* *[[Tilia kiusiana]]* 
* *[[Tilia mandshurica]]*
* *[[Tilia maximowicziana]]* 
* *[[Tilia miqueliana]]* 
* mongollind (*T. mongolica*)
* *[[Tilia nobilis]]* 
* *[[Tilia occidentalis]]* 
* *[[Tilia oliveri]]* 
* *[[Tilia paucicostata]]* 
* storlind *(Tilia platyphyllos) *
* *[[Tilia rubra]]* (= syn. *T. platyphyllos* var. *rubra*)
* *[[Tilia sabetii]]* (beskrevet i 2012, endemisk for den hyrkanske skogen i Iran)
* *[[Tilia stellato-pilosa]]* (beskrevet i 2012, endemisk for den hyrkanske skogen i Iran)
* sølvlind (*Tilia tomentosa*)
* *[[Tilia tuan]]* 

### Hybrider og kultivarer
* krimlind (*Tilia × euchlora*) (*T. dasystyla × T. cordata*)
* parklind *Tilia × europaea* (*T. cordata × T. platyphyllos* = syn. *T. × vulgaris*)
* hengelind (*Tilia × petiolaris*) (*T. tomentosa × T. ?*)
* *Tilia* 'Flavescens' (*T. americana × T. cordata*)
* *Tilia* 'Moltkei' (hybrid, ukjent opprinnelse)
* *Tilia* 'Orbicularis' (hybrid, ukjent opprinnelse)
* *Tilia* 'Spectabilis' (hybrid, ukjent opprinnelse)

## Litteratur
* 
* 
* 
* 
* 

## Eksterne lenker
*
163 f.Kr.

## Begivenheter
*Antiokos V Eupator blir konge i Selevkidriket

## Dødsfall
*Antiokos IV Epifanes, selevkidhersker (f. ca. 215 f.Kr.)
162 f.Kr.

## Begivenheter
*Demetrius I blir konge i Selevkidriket

## Dødsfall
*Antiokos V Eupator, konge i Selevkidriket (f. 173 f.Kr.)
241 f.Kr.

## Begivenheter
*Punerkrigene
**10. mars – Slaget ved Aegatesøyene  var det endelige slaget mellom Roma og Karthago under den første punerkrig.

## Fødsler
*Antiokos III den store, konge i Selevkidriket (død 187 f.Kr.)

## Dødsfall
221 f.Kr.

## Begivenheter
*Fabius Maximus blir diktator i Roma
*Det første keiserdømmet i Kina etableres

## Dødsfall
*Hasdrubal blir drept av en gallisk snikmorder
219 f.Kr.

## Begivenheter
*Hannibal angriper den romerske byen Saguntum i Hispania, og marker starten på hans berømte felttog mot romerne og den andre punerkrig
218 f.Kr.

## Begivenheter
*Den andre punerkrig
**November – Slaget ved Ticinus
**18. desember – Slaget ved Trebia
217 f.Kr.

## Begivenheter
*Den andre punerkrig
**24. juni – Slaget ved Trasimene
*Fabius Maximus blir diktator i Roma
*Slaget i Rafiah
216 f.Kr.

## Begivenheter
*Den andre punerkrig
**2. august – Hannibal knuser romerne i  slaget ved Cannae.
**Første slaget ved Nola
209 f.Kr.

## Begivenheter
* Slaget ved Asculum
*Fabius Maximus sine styrker gjenerobrer Tarentum 
* Antiokos III invaderer Partia
275 f.Kr.

## Begivenheter
*Pyrrhoskrigen avsluttes med romersk seier.

## Fødsler
Fabius Maximus, romersk diktator

## Dødsfall
311 f.Kr.

## Begivenheter
### Selevkide-riket
* Medio mai − Selevkos' gikk inn i Babylon med en håndfull tilhengere, støttet av Ptolemaios' hær.. Han grunnla Selevkide-dynastiet, gjenopprettet satrapiet og kjempet deretter i fire år mot Antigonos Monofthalmos og sønnen Demetrios. Han gjorde et forsøk på å gjenskape Aleksander den stores rike, men klarte ikke å underlegge seg India.
* August: Selevkos klarte å fordrive garnisonen som var forblitt lojal til Antigonos fra befestningen i Babylon.
* Sommer/Høst: Selevkos møtte Nikanor, satrap av Media, alliert av Antigonos.
* oktober/november: fredsavtale mellom Selevkos og Nikanor.
* Høst: Provisorisk fred mellom diadokene] (varte til 310 f.Kr.). Alle beholdte sine områder og grekernes frihet er offisielt erklært; Selevkos ble ikke anerkjent i Asia.

### Hellas
* Kassandros fikk drept Roxana og Aleksander Aïgos, kone og sønn til Aleksander den store, kort tid etter freden i 311..
* Epikur grunnla en filosofiskole på Mytilene, på øya Lesbos, deretter på Lampsakos (310 f.Kr.).

### Sicilia
* Vår, Krig mellom Kartago og Siracusa: Nederlag til Agathokles ved slaget ved Himera. Han beleiret Agrigento som ble reddet av en punisk flåte.

### Den romerske republikken
* 7. februar (23. mars i den romerske kalender) − Konsulatet til Caius Iunius Bubulcus Brutus III og Quintus Aemilius Barbula II.
* Konsul Junius tok tilbake Cluviae fra samnittene og inntok hovedstaden deres, Bovianum, som ble plyndret. Konsul Aemilius frisatte Sutrium, en alliert av Roma beleiret av etruskerne. Fløytespillerne gikk til streik, og trakk seg tilbake til Tibur etter at sensorene hadde forbudt dem å spise i Jupitertempelet.
* Arezzo og området rundt byen ble erobret.
* Opprettelsen i Roma av *duumviri navales*, første admiraler, som attesterer eksistensen av en romersk flåte., etter forslag av tribunus plebis M. Decius.

### Kina
* Befestning av Chengdu ved kongen av Qin.

## Referanser
332 f.Kr.

## Begivenheter

Aleksander den store erobrer Egypt og grunnlegger byen Alexandria. General Ptolemy utnevnes til konge i det Ptolomeiske dynasti. Dynastiet varer helt til Dronning Kleopatra (VII) igjen taper landet til romerne i år 33 f.Kr.
357 f.Kr.

## Begivenheter
*Styrkene til Filip II av Makedonia erobrer den atenske kolonien Amfipolis som kontrollerte gullgruvene i fjellet Pangaion.
355 f.Kr.

## Begivenheter
*Filip II av Makedonia erobrer Kredines og omdøpte byen til Filippi. Filip angrep også Abdera og Maronea på kysten i Thrakia.

## Dødsfall
* Xenofon, gresk hærfører, forfatter og historiker, f. 430 f.Kr.
348 f.Kr.

## Begivenheter
*Styrkene til Filip II av Makedonia inntar Olynthus og jevner den med jorden

## Dødsfall
*Platon, gresk filosof, (f. 428 f.Kr.)
349 f.Kr.

## Begivenheter
*Styrkene til Filip II av Makedonia starter beleiringen av Olynthus. Olynthus allierte seg først med Filip, men skiftet senere side til atenerne.
211 f.Kr.

## Begivenheter
* Slaget ved Øvre Baetis
* Andre slaget ved Capua
* Arsakes II blir konge i Partia

## Dødsfall
*Arsakes I, konge i Partia
215 f.Kr.

## Begivenheter
* Andre slaget ved Nola
*Første makedonske krig bryter ut

## Fødsler
*Antiokos IV Epifanes, selevkidhersker (død 163 f.Kr.)

## Dødsfall
207 f.Kr.

## Begivenheter
* Slaget ved Grumentum
* Slaget ved Metaurus

## Dødsfall
* Gala, stammehøvding/konge i det østlige Numidia
234 f.Kr.

## Fødsler
* Cato den eldre, en romersk statsmann, ofte kalt «Censoren», Sapiens, Priscus, eller «den eldre» for å adskille ham fra «den yngre», som var hans oldebarn.
236 f.Kr.

## Begivenheter
* Hamilcar Barca (ca. 270–228 f.Kr.) ledet han på eget initiativ en ekspedisjon inn i Hispania, hvor han håpet å bygge opp et nytt imperium for å kompensere for tapet av Sicilia og Sardinia.
247 f.Kr.

## Begivenheter
*Arsakes I grunnlegger arsakide-dynastiet i Partia

## Fødsler
*Hannibal, fønikisk statsmann, politiker og general fra Karthago.

## Dødsfall
252 f.Kr.

## Begivenheter
* Dronning Laodike I skilles fra kong Antiokos II Theos av Selevkideriket på grunn av en fredsavtale inngått med kong Ptolemaios II Filadelfos av Det ptolemeiske kongedømme.

## Dødsfall
* Abantidas, tyran av Sikyon (attentat).
256 f.Kr.

## Begivenheter
* Luoyang faller uten mye motstand for hæren til Qin. Dette avslutter herredømmet til keiser Zhou Nan Wang. Selv om en etterfølger var utpekt, Dong Zhou Hui Wang, tradisjonell kinesisk historie ser på dette som slutten til Zhou-dynastiet.
* Første punerkrig:
** I slaget ved Kapp Ecnomus nedkjempet romerne, ledet av Marcus Atilius Regulus og L. Manlius Volso,  den Kartagiske flåte under ledelse av Hamilcar og Hanno den store som prøvde å stoppe en romersk invasjon av det kartagiske hjemlandet.
** I slaget ved Adys, bekjempet romerne ledet av Marcus Atilius Regulus den kartagiske hæren på nordafrikansk jord.

## Dødsfall
*Zhou Nan Wang, hersker av Zhou-dynastiet i Kina.
270 f.Kr.

## Begivenheter
*Roma kontrollerer hele den italienske halvøya

## Dødsfall
*Pyrrho, gresk filosof, (f. 365 f.Kr.)
266 f.Kr.

## Begivenheter
*Gallipoli blir en romersk by

## Fødsler
* Berenike II av Egypt blir født (muligens i 267 f.Kr..)

## Dødsfall
*Mithridates I av Pontus (født 302 f.Kr.)
287 f.Kr.

## Begivenheter
*Stenderkampene under den romerske republikk
***[[Lex Hortensia]]* blir vedtatt, som betydde at det i virkeligheten ikke var noen forskjell mellom stendene i Roma, plebeierne og patrisierne.
## Fødsler
Arkimedes fra Syrakus, gresk matematiker og oppfinner

## Dødsfall
298 f.Kr.

## Begivenheter
Samnitterkrigene
*Den tredje samnitterkrig, mellom Den romerske republikk, Etruria, Samnium og Gallia, starter på slettene ved Napoli.
197 f.Kr.

## Begivenheter
*Andre makedonerkrig
**Krigens avgjørende slag stod ved Kynoskephalai i Thessalia
*Eumenes II av Pergamon blir konge i Pergamon etter sin far Attalos I
171 f.Kr.

## Begivenheter
*Mithridates I blir konge i Partia
*Makedonerkrigene
**Tredje makedonerkrig starter

## Dødsfall
* Frates I, konge i Partia
153 f.Kr.

## Begivenheter
* Nyttårsdag flyttet til 1. januar.
* Store deler av den greske byen Sikyon ble ødelagt av et jordskjelv.
* Opprør i Romas iberiske provinser i Numantia tvang årets konsuler å ta sine posisjoner tidligere enn den tradisjonelle datoen 15. mars, en endring som siden ble gjort permanent. Det er mulig at som en konsekvens av dette ble 1. januar den første dagen i den romerske kalender.
156 f.Kr.

## Begivenheter
* Dalmatia bli angrepet av Romerriket. Bli forpliktet til tributt, men likevel selvstendig.

## Fødsler
* Gaius Marius, politiker i Roma († 86 f. Kr.).

## Dødsfall
Dinosaur Jr.

**Dinosaur Jr.** er et amerikansk indierock-band, som ble startet i Amherst, Massachusetts i 1984. De ga ut det første albumet sitt under navnet **Dinosaur**, men ble saksøkt av bandet The Dinosaurs, og la til Jr.. Bandet spiller melodisk, enkel rock, med mye bruk av gitar. De sørget for at gitarsoloen ble godkjent i indierocken.
Gitarist og vokalist J Mascis, bassist Lou Barlow og trommeslager Murph er de grunnleggende medlemmene i bandet, men J Mascis er den eneste som har vært med hele veien.

J Mascis og Barlow spilte tidligere sammen i punkbandet Deep Wound, dannet i 1982.
Deep Wound ble oppløst i 1984 og en kamerat av J Mascis, Gerard Cosloy (mannen bak Homestead Records), lovte å gi ut en platen hvis Mascis noen gang fikk spilt inn en. Mascis begynte å skrive mange låter og viste noen av disse til Barlow. Barlow, som hadde spilt gitar i Deep Wound, fikk tilbud om å begynne å spille bass i dette nye prosjektet. Etter å ha hørt låtene til Mascis, ble Barlow så imponert at han takket ja til å spille bass. Mascis fikk deretter rekruttert vokalist Charlie Nakajima (også han fra Deep Wound) og trommeslager Emmet Patrick Murphy – mest kjent som Murph.

Bandet het opprinnelig Mogo og spilte sin første konsert ved Universitetet I Massachusetts i begynnelsen av September 1984. Vokalist Nakajima hadde flere utbrudd mot politiet under konserten – noe Mascis mislikte sterkt. Faktisk så sterkt at han dagen etter oppløste bandet. Et par dager senere, tok Mascis kontakt med Barlow og Murph igjen for å starte et nytt band, denne gang uten å fortelle Nakajima. J Mascis tok dermed over vokalen i bandet som nå kalte seg Dinosaur.

Debutalbumet *Dinosaur* kom i 1985.

## Bandmedlemmer
* J Mascis, vokal og gitar.
* Lou Barlow, bass.
* Emmet Patrick Murphy, trommer.

## Tidligere medlemmer
* Mike Johnson
* George Berz
* Donna Dresch

## Diskografi
### Album
* *[[Dinosaur (album)|Dinosaur]]*, (1985)
* *[[You're Living All Over Me]]*, (1987)
* *[[Bug (album)|Bug]]*, (1988)
* *[[Green Mind]]*, (1991)
* *[[Where You Been]]*, (1993)
* *[[Without A Sound]]*, (1994)
* *[[Hand It Over]]*, (1997)
* *[[Beyond]]*, 2007
* *[[Farm]]*, 2009
* *[[I Bet On Sky]]*, 2012

### EP-er og singler
* *Keep the Glove*, (1987)
* *Little Furry Things*, (1987)
* *Freak Scene*, (1988)
* *Just Like Heaven*, (1989)
* *The Wagon*, (1991)
* *Whatever's Cool With Me*, (1991)
* *Start Choppin*', (1993)
* *Out There*, (1993)
* *Feel The Pain*, (1994)
* *I Don't Think So*, (1995)
* *Take A Run At The Sun*, (1997)

### Kompilasjoner
* *Fossils*, (1991)
* *BBC: In Session*, (2000)
* *Ear-Bleeding Country: The Best of Dinosaur Jr.*, (2001)
## Eksterne lenker
* 
* 
* 
*
Lou Barlow

**Louis Knox Barlow** (født 17. juli 1966 i Dayton i Ohio) er en amerikansk musiker. Han blir sett på som en av de mest innflytelsesrike sangskriverne på 1990-tallet. Han var en av pionerene på lo-fi-stilen som kom, hvor man tok opp musikken på en 4-spors opptaker.

Barlow ble født i Dayton i Ohio, men vokste opp i Jackson i Michigan og Westfield i Massachusetts. Han startet musikkarrieren i hardcore punk-bandet Deep Wound med J Mascis. I 1983 startet de to Dinosaur Jr., etter å ha gått lei av hardcore. Men forholdet mellom de to førte til at Barlow forlot bandet etter utgivelsen av Bug i 1989.

Etter 1989 konsentrerte Barlow seg om sideprosjektet sitt, Sebadoh, og senere startet han Folk Implosion med John Davies. Gjennom arbeidet med disse bandene ble han en helt i indie rock-miljøet,i Dayton, Ohio og fikk også en topp 40-hit (i USA) – sangen "Natural One," med Folk Implosion. Han spilte også inn et album med den belgiske musikeren Rudy Trouvé.

Han har blitt med Dinosaur Jr. igjen i 2005, for en verdensturne, og for å fronte de tre albumene han ga ut med bandet, som har blitt gitt ut på nytt.

## Diskografi
* *[[Lou Barlow and his Sentridoh]]* (1995)
* *[[Subsonic 6]]* (2000)
* *[[Emoh]]* (2005)

### Kompilasjoner
* *[[Winning Losers: A Collection of Home Recordings]]* (1994)
* *[[Lou Barlow and Friends: Another Collection of Home Recordings]]* (1995)

## Referanser


## Eksterne lenker
* 
* 
* 
*
Ingo

**Ingo** og **INGO** kan sikte til:
*Ingo (navn), mannsnavn.
*Ingemar «Ingo» Johansson, svensk verdensmester i tungvektsboksing.
*Internasjonale nongovernmentale organisasjoner.
*Ingo (roman), barnebok fra 2005 av Helen Dunmore.
Utlendingsnemnda

**Utlendingsnemnda** (**UNE**) er en norsk, statlig, domstollignende nemnd som ble opprettet 1. januar 2001 og som er underlagt Justis- og beredskapsdepartementet. Nemnda behandler klager på Utlendingsdirektoratets vedtak i tråd med reglene i utlendingsloven og utlendingsforskriften, og med statsborgerloven og statsborgerforskriften.

Nemnda ledes av en direktør og to assisterende direktører, og har omkring 350 ansatte, inkludert 37 nemndledere.

Utlendingsnemnda behandler enkelte saker i *nemndmøter*, hvor en nemndleder som har dommerkompetanse, deltar sammen med to nemndmedlemmer som er legfolk. Det er oppnevnt 300 nemndmedlemmer. De har blitt oppnevnt etter forslag fra Justis- og beredskapsdepartementet, Utenriksdepartementet, Norges Juristforbund og humanitære organisasjoner. I nemndmøtene representerer imidlertid medlemmene kun seg selv.

Justis- og beredskapsdepartementet kan ikke instruere Utlendingsnemnda i enkeltsaker. Styring må foregå via lov og forskrift.

## Referanser


## Eksterne lenker
* 
* Arbeids- og inkluderingsdepartementet (AID)
Senter mot etnisk diskriminering

**Senter mot etnisk diskriminering** var et norsk statlig organ som skulle kartlegge diskriminering og yte gratis rettshjelp til enkeltpersoner som føler seg diskriminert på grunnlag av trosbekjennelse, rase, hudfarge, eller nasjonal/etnisk opprinnelse.

Senteret ble opprettet i 1998 og var underlagt Kommunal- og regionaldepartementet. Det ble lagt ned 31. desember 2005, og deler av senterets ansvarsområder og oppgaver ble overtatt av det nye Likestillings- og diskrimineringsombudet.

## Daglige ledere
* Manuela Ramin-Osmundsen (1998–2002)  
* Guro Fjellanger (2003–2004)
* Ella Ghosh (2005)

## Eksterne lenker
*
168 f.Kr.

## Begivenheter
*Makdedonerkrigene
**Tredje makedonerkrig blir avgjort fordel den romerske republikk i slaget ved Pydna
Kommunalbanken

**Kommunalbanken AS** ble organisert som aksjeselskap 1. november 1999, som en videreføring av statsbanken Norges Kommunalbank, etablert i 1926. Frem til 26. juni 2009 eide den norske stat 80% og KLP 20% av aksjene. Etter statens kjøp av KLPs eierandel i Kommunalbanken AS 26. juni 2009 ble staten eier av 100 prosent av aksjene i Kommunalbanken, som da fra nevnte dato er et statsaksjeselskap.

Kommunalbanken er i dag den ledende finansinstitusjonen for Kommune-Norge. Formålet er å sikre stabil tilgang på finansiering, samt yte gunstige betingelser til kommunesektoren. Dette bidrar til velferdsutvikling for innbyggerne til landets kommuner.

Kommunalbankens utlån er jevnt fordelt på kommuner og fylkeskommuner over hele landet. Bankens gunstige rentebetingelser gjør at kommunene alltid henvender seg til Kommunalbanken for å få lånetilbud. Prisingen av lånene er ikke volumavhengig og det er en viktig målsetting å tilby hele kundegruppen like fordelaktige rentebetingelser.

Kommunalbanken har den høyest oppnåelige ratingen (kredittvurderingen), Aaa/AAA, fra de internasjonale ratingbyråene Moody’s og Standard & Poor’s. Dette er en tilsvarende rating som Den Norske Stat har. Ratingen gir gunstige innlånsvilkår, og påvirker dermed også prisen på lån til kommunene.

## Referanser


## Eksterne lenker
* 
*
Kystdirektoratet (Danmark)

**Kystdirektoratet** er en dansk etat under Miljøministeriet som har ansvar for myndighetsutøvelse innen kystbeskyttelse, stormflodberedskap, oppmåling og opprensning i havner og farleder, statens høyhetsrett over sjøterritoriet og analyser, prosjektering og drift innenfor kystbeskyttelses- og havneområdet.

Etaten ble opprettet 1. januar 2001 med oppgaver fra det tidligere Kystinspektoratet.

## Referanser


## Eksterne lenker
*